Keskistenjärvi

Keskistenjärvi on Pirkanmaalla Sastamalassa sijaitseva järvi, joka kuuluu Kokemäenjoen alueen Kuloveden alueeseen. Järvi kuuluu Ylistenjärven valuma-alueeseen, jonka laskujoki Pesurinoja laskee Vammalassa Roismalanlahteen Liekoveteen.

Maantiede 
Järven pinta-ala on 2,4 hehtaaria ja sen pituus on 300 metriä ja leveys 100 metriä. Järveen laskee ympäristöstä muutamia tulo-ojia, joista yksi on Ylistenjärven laskuoja. Järven luusua sijaitsee järven luoteisrannalla, josta saa alkunsa 450 metriä pitkä kanava tai oja Kravinojaan, joka laskee Tapiolanjärven ja Pesurinojan kautta Liekoveteen.

Järven rantaviiva on 0,67 kilometriä pitkä ja ranta on puoliksi moreeni- ja kalliopohjaista metsämaastoa ja puoliksi umpeen kasvaneen suuremman järven kosteikkoa. Rannoilla ei ole asutusta eikä sinne johda tietä. Järvi ja suurempi kosteikko on rauhoitettu luonnonsuojelulain perusteella.

Historiaa 
Vuoden 1855−56 Kalmbergin kartastossa järven muoto on muuttunut suuresti, mikä tarkoittaa, että järven vedenpintaa on laskettu suuresti.

Lähteet

Aiheesta muualla 
 Pirkanmaan Lintutieteellinen Yhdistys ry: Lintupaikkaesittelyjä - Sastamala, Keskistenjärvi , viitattu 14.1.2015

Sastamalan järvet
Ylistenjärven valuma-alue